ग्रेटर नोएडा: गौतम बुद्ध विश्वविद्यालय में छात्रों से मारपीट, 15 से ज़्यादा घायल
ग्रेटर नोएडा के गौतम बुद्ध विश्वविद्यालय में बीते रविवार की रात अचानक बवाल हो गया। कुछ ही मिनटों में करीब 200 से ज़्यादा लोग इक्ट्ठा हो गए और एक दूसरे पर लाठी-डंडों, पत्थरों और गालियों की बौछार कर दी। जब तक बवाल शांत होता तब 1तक 20 से ज़्यादा छात्र बुरी तरह से घायल हो चुके थे, जिनका इलाज फिलहाल अस्पताल में जारी है। घटना स्थल पर पहुंची पुलिस का कहना है कि पूरा बवाल सिगरेट पीने के कारण हुआ था, जिसको छात्र नकार रहे हैं। हालांकि पुलिस ने 33 लोगों को हिरासत में ले लिया है।
मामला है 4 जून की रात का... गौतमबुद्ध विश्वविद्यालय कैंपस के अंदर ही, राजकीय आयुर्विज्ञान संस्थान यानी जिम्स कॉलेज है, इसी कैंपस में मुंशी प्रेमचंद हॉस्टल भी है। दावा है कि इसी हॉस्टल के बाहर गेट पर 3-4 छात्र सिगरेट पी रहे थे। इस दौरान वहां तैनात सुरक्षाकर्मी बसंत ने छात्रों को वहां खड़े होकर सिगरेट पीने से मना किया, जिसके बाद छात्र अभद्रता करने लगे। इसी को लेकर सुरक्षाकर्मियों और छात्रों के बीच विवाद बढ़ गया, दोनों ओर से गाली-गलौज़ शुरु हो गई, मामला और ज़्यादा बढ़ा तो छात्रों ने हॉस्टल से अपने साथियों को बुला लिया, जिसके बाद गार्डों ने भी अपने अन्य साथियों और बाहर से कुछ लोगों को बुला लिया।
दोनों ओर से भीड़ इकट्ठी हुई तो हालात इतने ज़्यादा बिगड़ गए कि हाथापाई शुरू हो गई। लाठी-डंडे चलने लगे। पथराव शुरू हो गया। बवाल के दौरान आस-पास खड़ी गाड़ियों और फर्नीचर को भी तोड़ दिया गया। हॉस्टल के ही छात्रों ने इसका वीडियो बनाकर सोशल मीडिया पर वायरल कर दिया।
#Greater_Noida : GIMS हॉस्पिटल के सेक्युरीटी गार्डों और छात्रों में सिगरेट पीने को लेकर झगड़ा, करीब 15 छात्र घायल, सेक्युरीटी गार्डों ने वाहनों में की जमकर तोड़फोड़। Ps - Echotek first@Uppolice @noidapolice pic.twitter.com/HnVgUr2x1W
— Mustkeem Khan(दैनिक जागरण) (@SansaniNCR) June 5, 2023
वीडियो में क्या दिखाई दे रहा है...
वीडियो देख कर मालूम होता है कि कैसे, लोग एक दूसरे पर प्रहार करने को आमादा थे, और साफ दिखाई दे रहा है कि ये पूरा बवाल मुंशी प्रेमचंद्र हॉस्टल के बाहर इकट्ठी भीड़ के ज़रिए हो रहा है। छात्रों की ओर से करीब 20 लोग हॉस्टल परिसर में थे। वहीं, गार्ड बसंत ने 20 से ज्यादा साथियों को बुलाया था। लोग डंडे से परिसर में खड़ी गाड़ियों को तोड़ रहे हैं। हो-हल्ला मच रहा है। तब तक कुछ लोगों का झुंड हॉस्टल के अंदर जाता है। इस दौरान एक वीडियो में एक सुरक्षाकर्मी हवाई फायरिंग भी करता दिखा दे रहा है...
Even multiple shots were fired.@dr_rajnishraj @DrMeet_Ghonia @HqsMsn @IMAIndiaOrg @imamsnup @dgpup @DrDhruvchauhan @AshwaniChhonker @official_aimsa @FordaIndia @AIIMSRDA pic.twitter.com/jBrAMjxsli
— Chirag Chakraborty (@brownsugarloon) June 5, 2023
इसके अलावा एक अन्य वीडियो भी वायरल हुआ है, जिसमें डंडे लिए कुछ लोग हॉस्टल के कमरे का दरवाजा जबरन तोड़ने की कोशिश करते दिखते हैं। सबसे ज्यादा तोड़फोड़ हॉस्टल के कमरों में की गई। छात्रों के करीब 10 कमरों में तोड़फोड़ हुई है। कुछ फोटो भी सामने आए हैं, जिसमें कमरे के कुर्सी व बेड टूटे दिख रहे हैं।
GIMS GREATER NOIDA के हास्टल में एमबीबीएस छात्रों के साथ की गई मारपीट के मामले में कृपया तुरंत कार्रवाई करें @Uppolice @myogiadityanath pic.twitter.com/GDr8RDnLb9
— 𝘿𝙧.𝙑𝙞𝙫𝙚𝙠 𝘽𝙝𝙖𝙩𝙞(MBBS,DCH) (@drvivekbhati) June 5, 2023
This incident is of GIMS (greater noida) where guards brutally beaten the students and vandalised there all valuable belongings, vehicles and laptops on order of SO (security officer) kindly look into it. @myogiadityanath @dgpup @GIMS_Gr_Noida @mansukhmandviya @IMAIndiaOrg@aiims pic.twitter.com/s5J9yCZX4i
— pradeep verma (@Dr_pradeepverma) June 4, 2023
सूचना मिलने के बाद ईकोटेक थाना पुलिस यूनिवर्सिटी कैंपस में पहुंच गई। थाना प्रभारी सरिता मलिक ने बताया कि सिगरेट पीने को लेकर छात्रों व गार्ड के बीच मारपीट मामले में 33 लोगों को हिरासत में लिया गया है। इनमें कुछ छात्र हैं, कुछ सुरक्षाकर्मी और कुछ बाहर के लोग हैं। मारपीट के दौरान 20 छात्र घायल हुए हैं। पुलिस ने इन सभी को जिम्स अस्पताल में भर्ती कराया है। पुलिस मामले की जांच कर रही है।
डॉ गोपाल सिंह मेहता नाम के ट्वीटर हैंडल से ट्वीट की गई तस्वीरों और वीडियो में देखा जा सकता है कि कैसे कुछ लोग हॉस्टल के कमरे के दरवाज़े पर लात मार रहे हैं और उसे तोड़ने की कोशिश कर रहे हैं, इसी ट्वीट में छात्र की तस्वीर भी है जो बुरी तरह से लहूलुहान है...
Manhandling of mmbs students at GIMS greater noida by security staff.
Shameful and utterly unfortunate and criminal. pic.twitter.com/hnsojwSUjs
— DR GOPAL SINGH MEHTA (@GOPALsinghmehta) June 5, 2023
यहां ग़ौर करने वाली ये हैं कि गार्ड और पुलिस कह रही है कि छात्र सिगरेट पी रहे थे, जबकि हॉस्टल के वॉर्डन असिस्टेंट की माने तो छात्र बैडमिंटन खेलने गए थे, तब ये बवाल हुआ। वार्डन असिस्टेंट, हरिनंद सिंह ने सिगरेट पीने वाली बात को नकार दिया है। उन्होंने कहा कि बच्चे इंडोर स्टेडियम में बैडमिंटन खेलने गए थे। इस बात को लेकर विवाद हुआ था। हमारे बच्चों को गार्ड ने मारा पीटा है। करीब 40 लोगों ने कई छात्रों की पिटाई की। छात्रों के कमरों में भी तोड़फोड़ की गई।
सिर्फ वॉर्डन ही नहीं, छात्रों का भी कहना है कि पुलिस की ओर सेे मनगढ़ंत कहानी बनाई जा रही है, बात को दबाने के लिए, जबकि हम लोग वहां खेलने गए थे, सिगरेट पीने की तो कई बात ही नहीं है।
गलत आरोपों के कारण और छात्रों के साथ मारपीट के विरोध में अगली सुबह एमबीबीएस के छात्र और छात्राएं धरना प्रदर्शन पर बैठ गए। हालांकि, यूनिवर्सिटी प्रशासन ने समझाकर छात्रों का धरना खत्म करवाया। लेकिन इसके कुछ देर बाद उन्होंने दोबारा धरना शुरू कर दिया।
Greater Noida : जिम्स मेडिकल कॉलेज में एमबीबीएस के सैकड़ों छात्र धरने पर बैठे, बीती रात छात्रों और सुरक्षाकर्मियों के बीच चले थे लाठी-डंडे, घटना में 15 से ज्यादा लोग घायल हुए, मौके पर पुलिस फोर्स तैनात, इकोटेक-1 थाना क्षेत्र का मामला। pic.twitter.com/sHyhRrFvRf
— Mayank Tawer (@mayank_tawer) June 5, 2023
आपको बता दें कि हॉस्टल के छात्रों का आरोप है कि पहले भी यहां के गार्ड प्रशासन की शह लेकर छात्रों को परेशान करते रहे हैं, सख्ती के नाम पर उन्हें परेशान किया जाता रहा है, इस बार तो छात्रों को पीटने के लिए बाहर से लोग बुला लिए गए, जो पूरी तरह से ग़ैर कानूनी है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva hin_Deva hin_Deva hin_Deva hin_Deva hau_Latn hin_Deva hin_Deva eng_Latn eng_Latn hin_Deva hin_Deva eng_Latn eng_Latn min_Latn hin_Deva hin_Deva eng_Latn eng_Latn eng_Latn hin_Deva hin_Deva hin_Deva hin_Deva nya_Latn hin_Deva hin_Deva